Kelvinus (unitas)
Haec pagina de Kelvin unitate temperaturae physica disserit. Si de barone Kelvin quaeres, vide Gulielmus Thomson, baro Kelvin. Kelvinus (breviter K) in Systemate Internationali Unitatium est unitas temperaturae absolutae, quae per conventum anni 1968 definita est, ut pars 1/273.15 sit temperaturae thermodynamicae status trini aquae, in quo simul status liquidi, solidi et gasi coexistent, i.e. punctum triplex aquae. In usu quotidiano, homines scalam Celsiensem malunt, in qua aquae congelationis temperatura valore zero assignatur, et ebullitionis centum. Ad temperaturas Kelvinienses in Celsienses et vice versa convertendas habemus igitur formulas Kelvinus = °Celsius + 273.15 et °Celsius = Kelvinus – 273.15